ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 
SC2022-  5874/10.03.2022
RAPORT DE SPECIALITATE

privind darea în administrare a spațiilor din Timișoara, Blv.16 dec. 1989, nr.13, SAD 1 și SAD 2, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA pentru o perioadă de 5 ani 
Prin cererea înregistrată cu nr. SC2022-3173/10.02.2022, DIRECŢIA DE ASISTENŢĂ SOCIALĂ A MUNICIPIULUI TIMIŞOARA, serviciu public de interes local, care funcţionează sub autoritatea Consiliului Local al Municipiului Timişoara, solicită, atribuirea în administrare a spațiilor situate în Timișoara, Blv. 16 dec.1989, nr.13, atribuite  în folosință gratuită prin HCLMT nr.154/22.04.2021.

Imobilul situat în Timişoara, Blv. 16 dec.1989, nr.13, etaj P, SAD 1, identificat prin CF nr.410770-C1-U5,  Nr. CF vechi 145038, Top: 12213/I este în Proprietatea Sfatului Popular al Orașului Timișoara și este înregistrat în evidența patrimonială a Municipiului Timișoara, cu nr. de inventar S. 23115.01 și valoarea de inventar  206,428.00 lei. 

Imobilul situat în Timişoara, Blv. 16 dec.1989, nr.13, etaj P, SAD 2, identificat prin CF nr.410770-C1-U6,  Nr. CF vechi 145038, Top: 12213/II este în Proprietatea Sfatului Popular al Orașului Timișoara și este înregistrat în evidența patrimonială a Municipiului Timișoara, cu nr. de inventar S. 23116.01 și valoarea de inventar  162,903.00lei. 

Misiunea Direcţiei de Asistenţă Socială a Municipiului Timişoara este de a servi interesul comunităţii în realizarea la nivelul municipiului a măsurilor de asistenţă socială în domeniul protecţiei copilului, familiei, persoanleor vârstnice, persoanelor cu dizabilităţi şi altor persoane, grupuri sau comunităţi aflate în nevoie socială .
Pentru îndeplinirea obiectivelor în mod eficient, cu privire la gestionarea şi acordarea de beneficii în asistenţa socială şi servicii sociale persoanelor eligibile, Direcţia de Asistenţă Socială a Municipiului Timişoara elaborează politici şi strategii, derulează proiecte de dezvoltare comunitară şi colaborează cu organizaţii ale societăţii civile şi alte entităţi din comunitate. De asemenea, se impune respectarea standardelor minime obligatorii din legsilaţa specifică, în vederea menţinerii acreditărilor licenţiate obţiunte pentru serviciile sociale oferite. 
Menționăm și contractul de finanțare pentru proiectul „PRO Freidorf – Incluziune Socială și parteneriat activ pentru combaterea marginalizării” cod SMIS 152224 conform căruia spațiile necesare derulării serviciilor sociale de tip asistență comunitară trebuie să fie funcționale până în luna septembrie 2022 și bugetul proiectului în care au fost incluse și cheltuielile de reabilitare la nivelul maxim permis de linia finanțare aferent proiectului – cheltuielile de tip FEDR : cheltuieli pentru reparații și cheltuieli cu dotări.

Necesitatea atribuirii în administrare se justifică pentru optimizarea implementării proiectului, în ceea ce privește reabilitarea spațiilor din Timișoara, Bd. 16 Dec 1989, nr.13 și racordarea la utilități. 


În şedinţa din data de 03.03.2022, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat darea în administrare a spațiilor din Timișoara, Blv. 16 dec.1989, nr.13, pe o perioadă de 5 ani. 

Precizăm faptul că odata cu adoptarea în Consiliul Local al Municpiului Timişoara, a Hotărârii privind darea în administrare a spațiilor din Timișoara, Blv.16 dec. 1989, nr.13, SAD 1 și SAD 2, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA pentru o perioadă de 5 ani va înceta contractul de comodat nr. 8/23.04.2021 încheieat în baza HCLMT 154/22.04.2021. 

Având în vedere Referatul pentru aprobarea proiectului nr.  SC2022-  5874/10.03.2022 a Primarului Municipiului Timişoara şi Proiectul de privind darea în administrare a spațiilor din Timișoara, Blv.16 dec. 1989, nr.13, SAD 1 și SAD 2, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA pentru o perioadă de 5 ani. 


Situaţia imobilului din Timişoara, a fost verificată prin adresele :

- SC2022- 3173/10.03.2022 Compartimentul Administrare Fond Funciar;

- SC2022- 3173/10.03.2022- Serviciul Juric; 

- SC2022- 3173/10.03.2022  Biroul Clădiri Terenuri;


Propunem aprobarea modelului cadru de contract de administrare, conform anexei, care va face parte integrantă din prezenta hotărâre.


Pentru a putea răspunde cerinţelor solicitate de către DIRECŢIA DE ASISTENŢĂ SOCIALĂ A MUNICIPIULUI TIMIŞOARA, a nevoilor cetăţenilor şi având  în vedere prevederile legale, apreciem că proiectul de hotărâre privind darea în administrare a spațiilor din Timișoara, Blv.16 dec. 1989, nr.13, SAD 1 și SAD 2, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA pentru o perioadă de 5 ani, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

